от Ralna, 31 август 2006 в Пътешествия и туризъм\nНека в тази тема да пишем любимите си митове и легенди, всеки иима поне няколко любими аз малко по-късно ще напиша няколко много интересни мита които знам\nРедактирано 21 февруари 2008 от Trichocephalus\nВ българската народна традиция са запазени вярвания за свръхестествени същества, към които човек има повече поетическо или общоезическо отношение. Това са митични същества, които са свързани почти изцяло с природата и са по начало индеферентни към човека. Когато все пак човек ги доближава към себе си, те са представени или приятелски, или са зле настроени. В последния случай те се уеднаквяват с демоните и влекат със себе си съпротивата на човека.\nТакива същества са примерно самодивите. Това са най-често очарователни девойки с руси коси, понякога и с крила. Силата им се крие в облеклото. Ако им се отнеме те стават подчинени на човека. То се стои от риза рокля, златна забрадка, зелен пояс и забунче. Тези дрехи имат особености на птиче облекло тъй като са украсени с пера. Според народните вярвания самодивите обитават горите, дивите и планински усои – най-често Пирин, Витоша, Рила и Стара планина. Тези същества владеят кладенците, реките, езерата и могат да спират водите т.е. да предизвикват суша. Самодивите са страстни любителки на музиката, обичат да слушат мелодиите на кавала, затова отвличат овчари при себе си за да им свирят. Обиталищата си пазят ревниво от хората – ако някой пристъпи в тях – той изчезва безследно или се връща неизличимо болен.\nНе всички самодиви запазвали девствеността си. Някои имат деца, които къпят в езерата, в речните вирове. Случва се понякога да се омъжат за обикновени хора, но никога не стават добри домакини – често избягват с децата си, като изхвръкват през комина.\nОбикновено самодивите се появяват през пролетта и лятото. Обичат много празниците най-вече Великден. Ако някой не зачита тези празници, те го наказват – убиват го, ослепяват го.\nЛамята е женско същество с иконографски вид на грамадно влечуго с остроноктести крака и кучешка глава и остри зъби. Устата и е толкова широка , че може да глътне човек или добиче. Тялото и е покрито с жълти люспи. Чести са образите с три или девет еднакви глави. Ламята е най-често мотив на народните песни и приказки. Живее на дъното на морето или в пусти гори, спира водите на кладенци, реки и езера също като самодивите. По този начин кара хората да жертват някой, за да го изяде.\nВъпреки страхотността и някои юнаци излизат на борба с нея и я побеждава, като отрязват главите и. Най–често такива юнаци са Крали Марко, Бранко юнак и Храбро юнак.\nВтория вид митични същества имат по-определено демонично естество. Тяхното отношение към човека е враждебно. Те определят съдбата му или атакуват съществуването му. Най-благоприятния случай те съзнателно го щадят, а в най – тежкия жестоко довършват живота му. Поради това, пазейки се от тях по пътя на активна борба, човек лицемерно ги почита и престъпя към тях с дарове за благоразположение. Молитвата му обаче е изключена в отношенията му към тях. Ако има словесен израз, той представлява заклинание, съпроводено с магични действия за отгонване.\nОрисници са три женски същества, които ходят винаги заедно по света, посещават домовете с новородени деца и определят съдбата им. Това става в третата нощ след раждането им. Тяхното обиталище е на края на света при слънцето. Видът на орисницата не е типизаран в народните представи. Най-често ги представят чернооки, тънки и високи като едната е на около 18, другата на 25-30 , а третата около 30-35 години. Те са облечени в най-хубавата местна носия. По своето естество орисниците са типично наследство от матриархалната култура.\nБолестите са се смятали за демонични същества, които се изпращали от бога, за да наказват хората, заради греховете или, за да събират човешки материал за чудни калета и манастири на бога. Общия им брой е неустановен – 7,12,77. Обикновено това са женски същества, грозни, страшни, нечисти и дрипави. Ето някои от индивидуализираните болести:\nЧумата е стара, грозна жена, с дълги несресани коси, дълги костеливи ръце с дълги нокти, облечена с черна, дрипава дреха. Обикновено чумата носи и дете в пелени, което обича да повива във вълна. Носи и списък на хората, които трябва да покори. Удря жертвите си със стрели. Според вярването тя идва не за отделни хора, а тогава, когато има много грешници за избиване.\nВъпреки грозотата си чумата обичала чистота, била милостива към старците и вдовиците и не ги убивала. Тя се поддавала и на молби и на благоразполагане.\nШарката (Varicella) е представена от три сестри моми, които единствено между болестите не са грозни. Най-възрастната сестра се нарича едрица, средната – брусница, а третата – ситница. Те са обикновено весели, добреразположени. Нападат децата, които прекарват леко болестта. Много се сърдят когато видят да ври вода или да се коли животно – кокошка, прасе, гъска и др. и да се попарват с вряла вода.\nНякои от болестите се подават на омилостивяване чрез нагостяване с прясна пшеничена погача, намазана с мед. Това ястие им се слага зад вратата или пред къщата всяка нощ докато в къщата има болен.\nТретата група демонични същества са зле настроените към човека демони, срещу които се взема отрицателно отношение: използват се заклинания и се извършват по-сложни магии за предпазване. На първо място в тази група е дяволът, който по образ и характеристика е напълно библейско наследство, обогатено по пътя на апокрифните и етническите легенди. Изобразяван е с човешко-животинска глава с рога, космато тяло с опашка, дългоноктести ръце и крака: въоръжен е с желязна вила или друго оръдие, за да прави пакост на хората.\nВампир се смята уплатнената душа на умрял човек, прескочен от нещо или умрял от язва или от престарялост. Външният вид на вампира е неопределен: той е като сянка на човек или на някакво животно – куче, котка, кокошка. Излиза обикновено нощем, ходи по полици, тавани, премята паници, измъчва близките си. В характеристиката на вампира влиза и това че той се бои от вода, от тръни, от огън, от светлина. Той е наивен – лесно може да бъде измамен, бои се от вълци, животински череп и от желязо: гръмотевицата лесно го убива. Понякога вампирът може да бъде хванат от особени хора – вампирджии. Те го виждат, хващат, варят го в казан или го убиват като от него остава само пихтия – съсирена кръв.\nГробът на вампирясал мъртвец се познава, ако е хлътнал и ако има дупка. Когато смятат , че някой е вампирясал, за да спрат злодеянията му, разравят гроба му и пробиват тялото с нагорещен кол. Вампирът е също демон познат в старобългарско време и в славянската древност.\nНа най – ниското стъпало в народната митология стоят вещиците. Смятало се, че това са определени жени от селото, които поради общуване с духове се превръщали на полудемонични същества и се занимавали предимно със зловредна магия. С нея те отмъщавали на неприятни тям лица, създавали свади между съпрузи без причина. Вещиците са преследвани от църковните проповедници. Вярването във вещици е много старо у българите.\nВ митичния свят на българите има още много митични същества. Те плашат хората и им дават основание да си обясняват едни или други нещастия с техни действия.\nЛегенда за нос Калиакра - разказва за 40 български девойки, които завързват косите си една за друга и се хвърлят в морето, за да не попаднат в ръцете на османските поробители. Днес в началото на нос Калиакра се издига обелиск, наречен “Портата на 40 девици” в памет на това събитие. Друга легенда разказва за свети Никола, покровителят на моряците. Тъй като се стремял да избяга от турците, които го преследвали, земята под краката му се разтягала, но напразно. Той бил заловен и убит. На самия край на носа сега има малък параклис, реставриран през 1993, символизиращ неговия гроб.\nЛегенда за Асеновата църква\nЗанемели свещените песни и тържествени химни в преславната църква на могъщия Асен. Над гробовете на българските царе се издигнало минаре и мюзеин призовавал правоверните на молитва за прослава на аллаха и неговия пророк Мохамед.\nРазгневили се първите български царе, раздвижили се в земята, сякаш искали да излязат от гробовете и да мъстят. И шепотът в потаен нощен час се смесил с пукота на земята - минарето се разклатило и през една тъмна нощ се съборило. Шейхът се смутил. Но въпреки това, той отново събрал майстори и заповядал да съградят пак минаре. Зачукали те, затракали над българските гробове. Отново се извисило високо минарето, отново гласът на мюзеина се чул да призовава правоверните.\nРедактирано 2 септември 2006 от GABRIELA (преглед на промените)\nЕха страхотни са мерси\nПреваляло пладне, когато конниците, все нагиздени и яки турски войници слезли до извора, за да напоят животните. По това време момите се спускали по пътеката натам, за да напълнят ведрата с ледена вода. Като видели непознатите, девойките не се стъписали, а още по-високо вдигнали глави и смехът им екнал над цялото поле.\nНай-напред вървяла чернооката Камена. Лицето й било румено, дебелата плитка лежала върху лявата й гръд, а на рамото й новата кобилица не помръдвала. Като стъпвала, синият сукман леко се отхвърлял напред и по надолното откривал здравите бели прасци на краката.\nРедактирано 2 септември 2006 от desert_rose (преглед на промените)\nМале колко е хубаво мерси\nМноголюдните градове в древна Гърция и Мала Азия, където се раждат легендите и митовете за великите герои и богове, разказите за кръвопролитната борба между троянците и гърците, възпята от лирата на Омир... Преди 100 години всичко това изглежда като поетична измислица на елините, чиста фантазия. Реалната история на гърците, а заедно с тях и на цялата европейска цивилизация започва от епохата, посочвана от античните историци - XII в. пр. н.е.\nГигантския дворец на царете на Кносос са главен център на могъщата критска държава, средище на административния, художествен, стопанския и политически живот. Площа на двореца-лабиринт достига 16 000 кв.м. Стените са украсени с изумително майсторство с фрески, осветени от светлини кладенци - шахти, които минават през цялото здание отгоре до долу. До двореца са разположени монументалните гробници на владетелите на Крит, а също и жилища на аристокрацията, които в миниатюра повтарят царския дворец. В двореца се помещават многобройни занаятчийски работилници на забележителните критски майстори.\nЕгипетската, месопотамската и индийската цивилизация се раждат в долините на велики реки. Но цивилизацията на Крит, възникнала на острова по много неща се отличава от тях. Главната разлика се състои в това, че критската държава е морса държава.\nОще през каменния век започва строителството на морски кораби и далечни плавания по Егейско море. По време на разцвета на Критската държава флотът на владетелина на Кносос нямал равен на себе си в целия древен свят.\nБлагодарение на мощния флот владетелите на Крит могат да разпостранят господството си върху заобикалящите ги страни. Но подтиснатите народи събарят господството на критяните и с "огън и меч" минават през владенията на деспотите. Гръцките ахейски племена нахлуват в Южна Гърция, стигат го Крит и разгромяват градовете му. После варварите усвояват културата на победените, като поставят основите на елинската държава.\nВеликите богове на Елада - гръмовержеца Зевз, Хера, Посейдон, Дионис, Артемида - са богове от пантеона на ахейците, наследници на критската цивилизация.\nАртемида е родена на остров Делос заедно с брат си златокъдрия Аполон.Те са блинаци.\nАртемида дава живот на всичко.Тя се грижи за всичко, което живее на земята и расте в горите. Грижи се за дивите животни, за стадата и добитъка. Гръцките жени принасят богата жертва на Зевсовата дъщеря, която благославя брака, лекува и изпраща болести. Артемида носи лък и стрелник на рамо. Винаги свита от нимфи я придружава. Тя обича да почива в хладни пещери, обвити в зеленина, далеч от погледа на смъртните, но тежко и горко на онзи, който наруши покоя й. Така загинал и младия Актеон.\nАтина покровителства героите на Гърция, дава им своите мъдри съвети и им помага по време на опасност. Тя пази градове, крепости и техните стени. Учи хората на изкуства и занаяти. И момичетата в Гърция тачат Атина, защото ги учи на ръкоделие. Никой не може да се мерис нея по изкуството да тъче. Всички знаят колко опасно е да се състезават с нея. Атина наказала Арахна, Идомоновата дъщеря, която пожелала да я надмине в това изкуство.\nХера е жена на Зевс, покровителка на брака и пази светоста и ненарушимоста на брачните връзки. Тя на съпрузите многобройно потомство и благославя майката при раждане\nАфродита е Уранова дъщеря, родена недалеч от остров Китера( Цитера) от пяната на морските вълни. Лек вятър я отнесъл на отсров Кипър. Ерос и Химерос отвели богинята на Олимп.\nАфродита е с неземна красота, жечно млада. Буди в сърцата на богове и смъртни любов. Благодарение на тази сила тя царува над света. Никой не може да избегне нейната власт, дори и боговете. Само Артемида, Хера и Атина не са подчинени на нейното могъщество.\nВисоко на светлия Олимп царува Зевс, заобиколен от всички богове. Зевс бди дали се спазват законите , но му помага и богинята Темида. Дъщеря му Дике също следи дали се спазва правосъдието. Зевс наказва строго несправедливите съдии, когато те не спазват законите. Великия бог пази реда и правдата в света и изпраща на хората щастието и нещастието. Той е неограничен владетел на небето и земята, над боговете и хората, бог на всички небесни или атмосферни явления. Зевс е застъпник на божествената справедливост в държавата и семейството. Негови братя са Посейдон и Аид, сестрите му са Деметра и Хера. Сътворил четирите годишни времена и наказвал безпощадно възставащите срещу свтовния ред, дръзналите срещу боговете и самохвалковците.\nАполон е син на Зевс и Лето, брат близнак на Артемида, роден заедно с нея на остров Делос. Той е бог на светлината, пазач на стадата, изобретател на изкуството на лъка, покровител на земеделието, на очищението и лечението, упражнявал влияние върху държавната политика и върху съдбата на отделни семейства. Той е бог на музиката и песента, будител на свещеното поетическо и пророческо вдъхновение.\nАрес е гръцки бог на необузданата войнственост, на кървавите и опустошителни битки. Той е син на Зевс и Хера. Негови неделими спътници са Фобос( Страхът) и Деймос( Ужасът), Ерида( Раздорът). Изобразява се върху колесница с огнени коне, в медна броня, дълго копие и кожен щит. Богът на убийствената война не бил особенно почитан от гърците, той бил омразен и на боговете, дори на собствения си баща Зевс.\nТой е бог на моретата и водите, син на Кронос и Рея, брат на Аид, Хера, Деметра и Хестия, съпруг на нереидата Амфитрита. Той е баща на много герои, великани и фантастични същества. Посейдон също е бог и на разрушителната морска стихия, предизвиквал бурите. Свещенното животно на бога е конят, делфинът и бикът. Негов атрибут е тризъбец- риболовно копие с три остриета, оръжие и символ на моща му.\nТой е син на Зевс и Кадмовата дъщеря Семела. Оженил се за дъщерята на критския цар Минос Ариадна, която намерил изоставена от Тезей на остров Наксос. Най-напред бог на плодородието после на виното и лозарството, на музиката, предимно шумната, и на драматическата поезия: от култовата му песен Дитирамба произлязла античната драма. Бог на мистичната и екстатична насока в религията. Свещенно негово животно е козелът, символ на оплодителната му сила.\nДругото име под което е известен е Аид. Той е син на Кронос и Рея, брат на Зевс и Посейдон, мрачният, меланхолен и тайнствен бог на подземния свят, получил го при подялбата на света между тримата братя. Приемал в тъмната земна отроба всички. В Гърция не се издигали негови храмове, в изобразителните изкуства рядко е представян. Макар и неумолим, бил справедлив съдник на мъртвите, подхранвал отголу корените на растенията и криел в недрата си несметните богатства от благородни метали. В атическата комедия е сляп, затова разпределял безразборно богатствата между хората.\nДраконово тяло със змийска опашка\nТриглаво куче със змийска опашка\nТяло на змия, крила на прилеп и тигрови очи\nЛъвско тяло, крила на птица и глава на орел\nТяло на кон с рибя опашка\nТяло на кон с криле на птица\nПодобна на орел птица, възкръснала от огъня\nТяло на кон с рог на челото\nЖенско тяло с опашка на риба\nПтица с глава на орел\nЖенско тяло с крака на птица и крила\nТяло на лъв с женска глава\nМъжки торс с крака на кон\nМорско същество с мъжко тяло и глава, опашка на риба и предни крака на кон\nГърците възприели финикийската азбука вероятно през IX век или началото на VIII век пр. н. е. Най-старите азбучни надписи датират от втората половина на VIII век пр. н. е. като приспособили за своите потребности остроумното фонетично записване, намерено от финикийците, гърците въвели в него един нов елемент - записване на гласните. Навярно не е случайно, че първите две литературни произведения "Илиада", "Одисея" сега се датират от повечето учени през IX век или по-скоро през VIII век пр. н. е., когато гърците започнали да си служат с азбучно писмо.\nВ поемите на Омир са намерили отражение микенската епоха, времето от 1200 г. пр. н. е. до йонийското преселване. От микенско време е споменато у Омир оръжие от желязо или бром, дворци, вещи, военни обичаи. Втория период е дал сведения на Омир за изгарянето на труповете, споменавания за Египет, сведения за много и различни народи на остров Крит.\nАхейците се спускат на юг в началото на 2-рото хилядолетие пр. н. е. Те заварват население с по-висока култура, покоряват го и възприемат много от неговите обичаи. Към XVIII пр. н. е. коват оръжие от бронз, строят градове.\nРазцветът на ахейската сила на остров Крит е между 1400-1200 г. пр. н. е. Най-могъщия град по онова време е Микена. В епохата на разцвета градът притежава мощни крепостни стени. По-късно елините дават митическо обяснение - циклопите изградили тези стени. Наистина загадка е как са били вдигани и поставяни. Затова, че Микена била нещо като столица в равнината на Арголида, говорят и остатъците от големи, покрити с камъни шосета.\nНачело на ахейските държави стои владетел /ванакс/, чието върховенство се усеща само по време на война. Почитат го като божество на основанието, че неговия дух-закрилник помага и на неговите подчинени. Опора на власта е съветът на старейшините и народното събрание, в което участват всички воини /лавос/. Около царя и велможите живеят техните приближени. Надолу в обществената стълбица следват няколко категории свободни - богати граждани - търговци, занаятчии /демиургой/ и наемни работници, на най-ниското стъпало са робите.\nСпоред гръцката митология музите са 9 дъщери на Зевс и Мнемозина, покровителка на изкуството и науката. Калиопа (сладкозвучна), музата на епическата поезия и изобщо на науката, най-възрастната от 9-тте музи. Тя е майка на тракийския певец Орфей. Нейните атрибути са плоча или свитък и калем. Другите 8 музи са: Талия (цветуща) - муза на комедията. Тя е жена на Аполон, изобразявана с комическа маска в лявата ръка и с овчарска гега в дясната на главата с лавров венец. Урания (небесна) - муза на астрономията, Мелпомена (пееща) - на трагедията и театъра, Полихимния (богата с хвалебствени песни) - химническата поезия, първоначално муза на танца, по-късно и на пантомимата. Изобразява се забулена, без атрибути. Евтерпа (услаждаща) - на музиката и лирическата поезия, изобразявана е като млада жена с двойна флейта. Клио (прославяща) - на историята, изобразявана като Калиопа със свитък от папирус или пергамент и калем. Ерато (обична) - на любовната поезия. Нейн атрибут е лирата. Терпсихора (обичаща танците) - на танца. Изобразява се с лира и плектрон в ръце.\nОТ МИТОЛОГИЧЕН КЪМ ГЕРОИЧЕН ЕПОС\nВ дълбока древност, още в докласовите общества, на основата на повествователния фолклор се развива най-ранната епическа форма- т.нар. митологически епос. Неговата първа голяма тема са митовете за създаването на света. Елините не са запазили в чист вид образци на митологически епос, ако не се считат отделните митове, които предава Хезоид в своята поема "Теогония". Като много други народи елините си представяли началото на света като космически брак на небето и земята, възникнали от неопределено състояние, от хаоса и персонифицирани в боговете Уран и Гея. От тях тръгва родословието на гръцките богове. Втората голяма тема на митологичния епос е историята за създаването на човешкия род и за включването му в космическия ред. На онова време под човeшки род разбират своето племе, както под своя свят разбират пространството, в което се движи то. Единството на племето се представя символно в един тотем- предтеча /т.е. животното, като на една низша степен на религиозно съзнание /т.нар. тотемизъм/ се възприема за родоначалник на първобитното племе/, от който тръгва родът на племето. По-късно той се превръща в човешко същество като се смята, че в далечното минало предтечата е създал благата на цивилизацията, извоювал ги е от боговете, от някакви чудовища или дори ги е откраднал, както се представя в някои коламбурни версии.\nПонеже е създател на човешката култура, разбирана като съвкупност от материални блага, учените наричат условно този пръв герой на литературата културен герой. В епическите митове има много остатаци от този древен стадий. Културни герои в основата си са Прометей, който открадва от боговете огъня и го дава на хората, Персей, който отсича главата на Медуза, Тезей и Херакъл, които в поредица подвизи очистват земята от чудовища и зли хора.\nСилата на културния герой е невероятна. Героят има огромни възложности,защото е символ на колектива. В по-ранния стадии той може да се превърне в божество, а по-късно в смъртен с божествен произход, обикновенно любимец на някое божество. Реликти от това положение откриваме в духа-покровител на микенския цар и на омировите герои. Може би и от това вярване се явяват и първите жреци, тия, които се познават лично с божеството да тълкуват неговата воля пред племето. В гнева на Хера и Атина например задето Парис не отсъжда на тях златната ябълка, откриваме старинния мотив за отхвърлената любов на божеството, за което то отмъщава, като убива своя любимец. Така и Парес била убит в един от митовете.\nГероите на древна Гърция\nАгамемнон - цар на Микения (северната част на Пелопонес)\nАякс- той е един от героите свързан с Троя. В Илиада е възпят като втория похраброст след Ахил\nАхил - той е централната фигура в древногръцката митология, свързан с Троянскатавойна. Бил е безсмъртен. Имало е само едно място, където ако бъде прободене можело да умре. Това е била петата му.\nАкастус - син на цар Пелиас\nАмфиарус - пророк\nАргус - строител на Argo\nАтaланта - единствената жена , велик ловец\nХилас - приятел на Херкулес\nИдас - син на Афареус от Месин\nИдмон - син на Аполон\nДжеисън - капитан на кораб\nМелампус - син на Посейдон\nПелей - мирмидонец\nПенелей - от Боотия\nХектор - участник в Троянската воина, син на цар Приам, цар на Троя и Хекуба.Той е убит от Ахил\nХерkулес - той е син на Зевс и смъртна майка. Притежавал е невероятна сила и физическаспособност\nОдисей - цар на Итака\nОрфей - той е известен с любовта си към Евридика. Най-добрия музикант\nКато най-ясен пример за такова явление на общите сили в техния самостоятелен облик могат да се приведат гръцките богове. Както и да се явяват, те са винаги одушевени и весели. Те наистина изпадат в борба като индивидуални, отделни богове, но в този раздор в последна сметка няма сериозно значение за тях в този смисъл, че да се концентрират с цялата си последователност на характера и на стратта върху една определена цел и да намерят гибелта си в борбата за нея. Те само се намесват тук и там, проявяват в конкретни случаи един определен интерес, но те също така изоставят отново работата както е била, и се отправят блажени обратно към високия Олимп.\nГероите мислят, взимат решения често независимо от божествената воля. Но в определени моменти, в изключителни ситуации, когато е нужно да прескочат бариери не по силите на човека, се намесват божествата.\nУ Омир можем да намерим разнообразни отсенки на религиозното съзнание, като започнем от грубата магия и фетишизма и свършим с тънките и красиви форми на художествената митология.\nВъпреки наличието на всякакви чудовища и чудеса, намираме по повод на разни божества едни или други общи съждения, които свидетелстват за зараждането на някакъв вид рефлекция, за зараждането вече на философска мисъл в недрата на все още интензивната митология.\nНякога славния герои Тиндарей бил изгонен от своето царство от Хипокоонт. След дълги скитания той намерил убежище при Тестий, царя на Етолия. Цар Тестий обикнал героя и му дал за жена прекрасната своя дъщеря Леда. Когато великия Зевсов син Херкулес победил Хипокоонт и убил както него, така и всичките му синове, Тиндарей се завърнал с хубавата си жена в Спарта и започнал да царува там.\nЛеда имала четири деца: прекрасната Елена и Полидевк били деца на Леда от Зевс, а Клитемнестра и Кастор били деца на Леда и Тиндарей.\nЕлена била извънредно красива. Славата й се носела по цяла Гърция. Много кандидати имало за ръката на Елена. Тиндарей обаче не искал да я дава на никой, защото се опасявал че другите кандидати от завист към щастливеца ще започнат борба с него и ще възникне голяма разпра. Най-после хитрият Одисей дал на Тиндарей съвет. Нека Елена сама избере на кого да стане жена, а всички кандидати да дадат клетва, че никога не ще дигнат оръжие срещу този когото избере Елена.\nВсички кандидати положили клетва, а Елена си избрала хубавия син на Атрей, Менелай. Оженил се Менелай за прекрасната Елена. След смъртта на Тиндарей, той станал цар на Спарта. Менелай не подозирал колко беди ще му докара бракът с прекрасната Елена.\nКогато титанът Прометей открил великата тайна, че от брак на Зевс с богиня Тетида щял да се роди син, който ще бъде много по-могъщ от баща си, той посъветвал боговете да дадат Тетида за жена на Пелей. Така решили боговете, само едно условие поставили те: Пелей трябвало да победи богинята при двубой. Отишъл тогава Пелей в пещерата, в която почивала Тетида. Укрил се и зачакал. Изплавала Тетида от морето и влязла в пещерата. Пелей се хвърлил върху нея. Тя се мъчила да се изтръгне, но Пелей не я пущал. Богинята била победена.\nБоговете шумно отпразнували сватбата им. Единствено богинята на раздора Ерида не участвала в сватбеното тържество. Тя се скитала спотаила дълбоко в сърцето си обидата. Най-сетне Ерида се сетила как да си отмъсти. Тя взела една ябълка от градината на Хесперидите.Само две думи били изписани на нея-"На най-хубавата". Тихо се приближила Ерида към тържествената трапеза и оставила ябълката. Боговете видели ябълката и прочели надписа.Веднага възникнал спор между трите богини- Хера, Атина и Афродита. Богините се обърнали към Зевс и искали да разреши спора. Зевс казал на Хермес да заведе богините в околноста на Троя.Там спора трябвало да разреши сина на троянския цар- Парис. Стигнали богините при него, но той не можел да реши коя от тях е най-хубава. Хера и Атина му обещтавали слава и богатство, но Афродита му обещтала за жена хубавата Елена. Не мислил много Парис след като чул обещанието на богинята и дал ябълката на нея. Оттогава Парис станал любимец на Афродита. Хера и Атина намразили Парис и Троя и решили да погубят целия народ.\nИзминало много време, откакто Парис се завърнал в дома на баща си Приам. Като че ли промяната, която станала в живота му, го накарала да забрави за дара, който Афродита му обещала, когато отсъдил за нея ябълката. Сега той бил царски син, а не обикновен пастир. Но Афродита сама напомнила на своя любимец за прекрасната Елена; тя му помогнала да построи великолепен кораб и той се приготвил да отплава за Спарта, където живеела Елена. Когато пророчицата Касандра видяла как се отдалечава бързоходния кораб на Парис, обзело я отчаяние. Като протегнала ръце към него извикала:\n"О, горко на великата Троя и на всички ни! Виждам свещения Илион обхванат от пламъци, лежат потънали в кръв, повалени в праха неговите синове. Виждам чужденци да отведждат в робтсво плачещи троянски жени и девойки."\nТака плачела Касандра, но никой не я слушал. Никой не възпрял Парис.\nА Парисовият кораб плавал все по-далеч. Той отминал богатата Фтия, Саламин и Микена, където живеели бъдещите му врагове, и стигнал най-после до бреговете на Лакония.\nМенелай посрещнал топло Парис и Еней. В чест на гостите той уредил богата трапеза. По време на угощението Парис видял Елена. В захлас я гледал той. И Елена била пленена от красотата на Парис.\nИзминали няколко дни. На Менелай се наложило да отпътува за Крит. Той нищо не подозирал. Когато заминал, Парис тозчас решил да се възползва от неговото отцъствие. С помоща на Афродита той склонил с нежни думи прекрасната Елена да избяга с него в Троя. Тя отстъпила пред неговите молби.\nПарисовия кораб напуснал устието на река Еврота, откарвайки богата плячка. Три дни плавал корабът под закрилата на Афродита и благополучно пристигнал до троянските брегове.\nЩом прекрасната Елена напуснала Менелаевия дворец, боговете изпратили вестителката Ирида при Менелай на остров Крит за да му съобщи за сполетялото го нещастие. Обзело го страшен гняв след като се прибрал в Спарта и видял, че Елена го е напуснала и всичките му богатства са задигнати.\nМенелай веднага се посъветвал с брат си Агамемнон. Той веднага казал да се съберат всички герои, които му обещали, че в случай на беда ще му помогнат.\nМнозина герои решили да участват в този поход срещу Троя. Сред героите били аргоския цар Диомед, Паламед-мъдрия син на евбейския цар, царят на Крит-Идоменей, Херкулесовият приятел Филоктет. И още много други взели участие. В похода трябвало да се застави да участва и царят на Итака- Одисей, но той не искал да напусне жена си Пенелопа и сина си. Затова се опитал да хитрува като се престорил на побъркан, но Менелай, Агамемнон, Нестор и Паламед веднага разбрали че лъже и Одисей нямало как да не се съгласи да тръгне в похода срещу Троя.\nОле невероятно е, мале колко е яко мерси\nВ моя краи има местност Неразделна(но нещо помаците и казват по друг начин). Там от скалата скочили двама влюбени от различни религии. Сватбата им била невъзможна, затова решили в смърта да са поне заедно.\nЕзерото Клептуза е кръстено на неговият извор, а тои на една девока. Казвала се Клепна и била от племето на узите. Преследвана от незнаини вече хора, тя решила да се скрие в гората. Но била проследена. Малко преди да я заловят тя се помолила на земята, по добре да я погълне, отколкото да попадне в ръцете на преследвачите си. Земята се разцепила и Клепна потънала в дън земя. От ямата бликнала вода и удавила неините преследвачи. Та водата още си тече, Клепна-уза и от там Клептуза. Ще си погледна книжката и ще напиша и другите легенди за моя роден край.\nЩе се радвам ако предоставиш линкчета с текстовете на български.\nА бе книги не четете ли?\nРедактирано 8 септември 2006 от ivan_iliev3bg (преглед на промените)\nВ момента съм лишен от възможност да закупувам българска литература. За това, каквото мога да изтегля от нетя, го принтирам, подвързвам и чета. Пак че повторя молбата си, ако някой може да даде линки, ще му бъда благодарен.\nСътворението - ето две от популярните славянски легенди:\nМного интересни статии ето ТУК\nСело Краинци се намира североизточно от Дупница. Близо до селото има останки от крепост. Легенда разказва, че тук през римско време живяла царица. Дворецът и бил в злато и сребро. При нея идвали знатни римляни и носили дарове - злато, сребро и безценни камъни. Царицата умряла... Погреб*ли я в черква. Вътре сложили даровете и съкровището и. Черквата засипали с много пръст и камъни... До днес на 400 метра от развалините местните хора сочат могила. В нея била черквата...\nРедактирано 8 септември 2006 от heaven (преглед на промените)\nЛегенда за Царичин връх\nВ 38 година на XX век в местността Царичин връх е бил възстановен храм, чието съществуване датира по предание от XI век, т.е. от времето на Бакуриановите строежи. В тази местност е имало крепост (кале), и от там е минавал пътят за Цариград по суша. Това е едно от доказателствата в полза на преданието.\nВъзстановяването на храма става по чудесен начин. Небезизвестният божи угодник брат Йорданчо Дрянов получава небесна поръка от Божията Майка, като тя му разкрива и местонахождението на храма. Недалече от храма той намира и аязмо. Храмът е посветен на едно чудо при изцеряването на византийската императрица Зоя - съпруга на император Лъв Философ. В V век при царуването на император Аркадий, син на Теодосий Велики, честният пояс на пресвета Богородица, останал след нейното Успение и поверен по нейна поръка на свети апостол Тома и предаван измежду вярващите по наследство.\nПоясът бил пренесен и положен в храм Св. Богородица - Влахерна. Императрица Зоя страдала от неизлечима душевна болест. Тя получила насъм откровение, че ще оздравее, ако над нея бъде положен пояса на Св. Богородица. Сам цариградският патриарх положил пояса над нея и тя в тоз час се изцерила. За спомен ан това велико чудо над болната царица бил установен в началото на X век празникът "Полагане честният пояс на пресвеета Богородица" - 31 август. Освен на 31 август православните християни отдават почестта си към Божията майка и на III ден от Възкресение Христово.Традиция е подновена с възстановяването на храма.\nЖив свидетел на тези събития е Станка Брайнова на 78 години, която е познавала лично брат Йорданчо. Тя разказва. още как през всичките тези години вярващи християни са ходили и преспивали в храма с едничката надежда да получат изцерение и благословение.\nМестността Царичин връх се намира на 18 км. от Асеновград, по пътя за село Орешец и село Мостово. По този път е минал и цар Борис III, когато е носил кръста на Кръстова гора, подарен в знак на благодарност за изцеряването на неговата сестра. В днешно време благочестиви християни продължават делото на брат Йорданчо. Те се грижат за тази светиня, като непрекъснато я обновяват и поддържат традицията жива.\nВсяка година, освен на храмовия празник богослужение се извършва и на третия ден на Великден.\nЕдно по известно тълкуване за старото име на АСеновград - Станимака идва от една легенда. Според нея в Асеновата крепост се е крил последният християнски цар Костадин. Докато стоял в крепоста, а майка му пържела риба, дошъл един войник и му съобщил, че крепостта е под обсада и скоро ще бъде превзета, но той не повярвал. Войникът идвал няколко пъти със същата новина, но царят казал, че когато рибата в тигана оживее, тогава той ще повярва. Изведнъж рибата оживяла и царят, казал на майка си: "Стани, майко, да бягаме" и оттам "стани, майко" се превърнало в Станимака - старото име на Асеновград.\nИскам да благодаря на lili-zora и bozko за проявената отзивчивост и моменталната реакция на молба ми. И за да не бъда голословен - по един плюс от мен за всеки от двамата\nП.П. ivan_iliev3bg все още бих се зарадвал на линкче към легендите.\nРедактирано 10 септември 2006 от darkterminal (преглед на промените)\nМного хубави легенди, мерсиииииииии\nЕто и един линк :тук\nТова е само първа част от превода на оригиналният датски текст на поемата за Беоулф(което всъщност означава "пчелен вълк" или направо мечка). Легендата за Гудрун не мога да я намеря. Тя е доста по дългичка.\nВ западните Родопи минава Чепинска река. Към своят краи тя разцепва планината на 2 рида- Алабак и Къркария.\nКъркария е била хала, живяла в древно езеро в днешно Чепино. Тя непрекъснато пакостяла на хората. Стигнало се дотам че да и правят жертвоприношения, за да е сита и да бъде народът по спокоен. Но и това не помагало. Но дошул един странник и си предложил услугите за отърваване от ламята. Казал че иска само едно магаре. Получил го. Отишъл до езерото и наклал огън. После завързал дисагите на магарето и го натоварил с въглените от огъня, и го завързал до езерото. Не след дълго къркарията излязнала от водата и лапнала магарето. Да, ама въглените я изгорили от вътре. Ден-два ламята се мятала в адски мъки, докато на третия бутнала една скала и отприщила езерото. Водата я повлекла и удавила под скалите, които днес носят неиното име.\nТози мит има и доказателство. Местата за които говорят че е било езеро наистина е било, и то сравнително скоро- само допреди 2-3 хиляди години. А и около местата кадето чепинска река се влива в марица са открити кости от динозаври. Вероятно древните също са знаели за тези кости и са търсели някакво обяснение за появата им там. Не е наи логичното, но ми харесва.....\nЛЕГЕНДИ И ПРЕДАНИЯ из "ТАЙНИТЕ СЪКРОВИЩА В БЪЛГАРИЯ" Част 1\nЛЕГЕНДИ И ПРЕДАНИЯ из "ТАЙНИТЕ СЪКРОВИЩА В БЪЛГАРИЯ" Част 2\nВижте този сайт за Българските легенди пк можете да научете нещо по темата,и не само по нея\nВсичко това може да се опише само с една дума - прелестно, мерси за всичките, толкова са невероятни, много благодаря\nРедактирано 21 февруари 2008 от potrebitel (преглед на промените)\n1.Разпространена сред местното население е легендата за отбраната на крепостта. Според нея черкезите с месеци обсаждали Овеч. Местното население обаче си изградило желязна система за защита и си съобщавало с огньове, ако в далечината се мерне враг. Веднага след като се появял сигналът за бедствие, всички влизали в крепостта и вдигали подвижния мост, който свързвал платото с околността. В дълбоките карстови пещери имало огромни запаси с жито, а прочутият кладенец снабдявал обсадените с прясна вода. Според преданията той можел да се ползва и като авариен изход. Местните хора разказват, че преди време в отвора на кладенеца пуснали оцветена юрдечка. Птицата изплувала след два дни в Петров дол, което е на 12 километра от крепостта.\n2.Град Провадия е разположен в каньона на река Провадийска .Та живели преди много години двама братя близнаци. Те били овчари и си пасели овцете - единият на този хълм, а другият на отсрещния хълм. Отвреме на време слизали долу и взели че залюбили една и съща мома, а и тя харесала двамата. Оформила се тройката )) и се оженили. Разбрали се една седмица булката да е при единия брат, а другата седмица при другия брат. Обаче, както става в живота, единият от братята позадържал булката повече от уговореното време и тогава другият се изправил на ръба на своя хълм и извикал към другия хълм "Проооовоооодиииияяяяяя!"От този ден между хълмовете често се чувало "Прооовооодиииияяяя! Прооовооодиииияяяя! Прооовааадииияяяяя! Прооовааадииияяяя"И до ден днешен много хора в североизточна България изговарят името на града с изместено ударение Провади'я! Е, това беше легендата, която знам ))\nРедактирано 25 септември 2009 от beli99 (преглед на промените)\nЛегенди от Панагюрско\nДругата версия е, че турците искали да вземат Яна за ханъма. Когато я подгонили, тя се хвърлила от една скала в реката, а турците възкликнали "Луда Яна".\nРедактирано 25 септември 2009 от M1st3r_X (преглед на промените)\nСпоред легендата преди много, много хиляди години по тези места на Рила живеели мъж и жена великани. Те се обичали страшно много и боготворили\nкрасотата на своя дом. Украсявали с дребни тревички и цветя своя дом, почиствали до блясък заострените скали и се радвали на живота си. Домът им бил толкова привлекателен, слънчев и уютен, че очаровал всяко живо същество, а на любовта им се радвали всички стихии и целият свят. Един ден зли сили преминали покрай дома им. Ядосали се, че съществува такова красиво място, завидели на семейното им щастие и решили да унищожат всичко, и да заличат любовта им. Започнали да пращат черни облаци и опустошителни ветрове. Страшни земетресения започнали да тресат земята.


Ибрахим Ферер изнесе в НДК концерт извън времето\nМитологията "Буена Виста Соушъл Клъб" започна за света някъде през 1996 г., когато Рай Кудър издирва и събира група виртуози, свирили още преди кубинската революция, а в това време радващи се на спокойни старини с бутилка ром и хавански пури. Вим Вендерс ги обезсмърти в едноименния филм, а наградите "Грами" и триумфалните световни турнета не закъсняха. В България "Буена Виста" изгря през пролетта на 2000 г., когато документалната лента бе прожектирана пред претъпканата малка зала на НДК на един "София филм фест". Въпреки че нито филмът, нито саундтракът се появиха легално в масово разпространение, чувствената и енигматична музика от острова на Кастро завоюва армии от фенове у нас.\nЧетири години по-късно един-единствен член на "социалния клуб" бе достатъчен, за да напълни голямата зала. Билетите бяха буквално разграбени цяла седмица преди концерта. 77-годишният Ибрахим Ферер е сред малцината оцелели от проекта - през последните две лета се простихме с доайена Компай Сегундо и пианиста Рубен Гонзалес. В бял костюм с изряден ръб и недокоснат от годините глас кубинецът за пореден път доказа, че някои остаряват като цървули, а други - като катедрали. Ферер е същият онзи лауреат на "Грами" от 2004 г., който не сколаса да получи лично отличието си на церемонията, защото САЩ му отказаха виза по параграф, третиращ музиканта като заплаха за националната сигурност.\nС 16-членната си формация той изнесе в НДК не просто концерт, а двучасово пътуване във времето. Когато слуша "Буена Виста" на живо, човек си представя непосилната лекота на битието във вид на бар от 30-те години, жени с бели рокли, дайкири и пианист с шапка борсалино (точно като този на сцената). Или плаж с топло море, сламени чадъри, мулатки и коктейли с черешка. Сигурно и други неща са си представяли 4-те хиляди души в зала 1, докато танцуваха с усмивки до ушите на "Dos Gardenias Para Ti" и "Candela". Дори ако броим факта, че поне половината от тях бяха там, защото е много "фешън" да слушаш "Буена Виста Соушъл Клъб" - полза има за всички. Защото кубинците не свирят просто музика - те излагат цялостна концепция за живота.\n"Ако искаш дълго и щастливо да живееш на земята, не се щади за нищо", беше казал по един друг повод балканският гений Милорад Павич. Кубинецът Ибрахим Ферер, изглежда, знае това - макар отдавна да е преминал възрастта за пенсионни осигуровки, той се раздаваше на сцената повече от 2 часа. Пя и танцува и не личеше да има нито лумбаго, ни ишиас.\nЧе гвоздеят в програмата на тазгодишния "София мюзик джем" не беше джаз, не беше. Това беше рядък шанс за среща с безвъзвратно отиващата си история.\n* Хубава гледка, хубав звук (исп.).\nВидяно: 889 Мнения: 0


My monkey yes: 60 000 българи страдат от ревматоиден артрит\nПо повод отбелязването на Световния ден за борба със заболяването-02.02 стартира и кампанията „Малките неща имат голямо значение“ във Варна. Инициативата е на\n„Асоциацията на пациентите с ревматоиден артрит“ и „Организацията на пациентите с ревматологични заболявания в България” и цели да информира обществото за сериозността на ревматичните заболявания и важността на ранната диагностика. За да провокират общественото внимание, организаторите поставиха във Варна скулптури, представляващи 3 гигантски предмета от ежедневието – лъжица за хранене, връзки за обувки и дамска обувка, които символизират дейности, които са непосилни за хората с ревматични заболявания. Скулптурата на лъжицата се намира в Морската градина, на обувката – в УМБАЛ „Св. Марина“, а тази на връзките за обувки е в двора на Медицинския университет.\nРевматичните заболявания представляват широка гама от ставни и извънставни заболявания. Основна сред тях е групата на възпалителните ставни заболявания, от които най-често срещани са ревматоидният артрит (РА), псориатичният артрит (ПсА) и анкилозиращият спондилит, по-известен у нас като болест на Бехтерев. Тези заболявания имат голямо социално значение, защото засягат хора в активна възраст, имат широко разпространение, влошават сериозно качеството на живот на болните и водят до загуба на трудоспособност и тежка инвалидизация. Общото при тях е автоимунната им генеза - имунната система "обърква" собствените тъкани с чужди и предприема атака срещу тях. Причината за тяхното развитие е неизвестна, поради което засега те не могат да се излекуват окончателно. Ревматоидният артрит,псориатичният артрит и болестта на Бехтерев са заболявания, при които освен ставните прояви, може да има и системни прояви – засягане на очите, кожата, белия дроб, сърцето, съдовете, бъбреците. По неофициални данни в България има около 60 000 болни от РА, около 30-40 хиляди са с ПсА и около 20 хиляди с болест на Бехтерев.\nСпоред доц. д-р Владимир Кадинов – Началник на клиниката по Ревматология в УМБАЛ „Света Марина“ е „престъпно в 21 век, когато има вече налично иновативно лечение за ревматоиден артрит, болните да достигат до инвалидизация и да търпят непрестанни болки.


Пътуване Архиви | Цветни думи\nБлог за гражданите на света\nВаканционен трансфер в чужда страна винаги е преживяване\nОбичам да пътувам. За някои летищата са хаотично, стресиращо и страховито място. Не и за мен. Обичам летищата. Възможността да обикалям навсякъде по света, анонимността в тълпата от непознати и разбира се, непознатите места. Но не оставям нищо на случайността, планувам отрано своя ваканционен трансфер. Когато пътувам, обичам да се чувствам удобно, затова вече планувам тазгодишното лято в България. Набелязвам трансфери от Летище Варна за юли и още уточнявам местата, които искам да посетя.\nЕдно пътуване от миналото лято…\nЛятото е за лекота и удоволствие, не обичам голям багаж. Хвърлям това-онова в куфара, добавям няколко аксесоара, а основната ми униформа се състои от тесни дънки и екцентрични тениски. Къси панталонки, шикозен шал, плажната ми шапка и банския, удобни обувки и вече съм на вратата, готова за път. Бързо и лесно. Нещо като този пост. Continue reading →\nThis entry was posted in Пътуване.\nЗдравейте, казвам се Маргарита и учих Бизнес администрация. Учила съм в Италия и Франция магистратура няколко семестъра. Обичам да пътувам, обожавам летищата и наистина ми харесва идеята да срещам нови хора, да се запозная с техните виждания и култура, начин на живот, история и спецификите на тяхната национална кухня. Животът ме изненада и сега работя хобито си, което е най-хубавата работа на света. Смятам че този опит остава за цял живот и не може да бъде придобит по друг начин. Както и да е, това е моят личен блог - тук ще прочетете за всяко нещо, което ме вълнува и ме прави щастлива!\n10 неща, които да съобразите преди избора на най-подходящи маратонки\nИнтернет ресурси в помощ на клиента\nЗащо децата ни заминават да учат в чужбина


Дневник на гардинаря: 8 април 2012 - Здрав живот\nНачало » Всички публикации » Здрава среда » Земеделие » Дневник на гардинаря: 8 април 2012\nЦветница – слънце, дъжд, слънце, цветя, усмивки и замечтаност. Днес отидохме в градина „Вита“ около обяд. Ден цвят и бяхме решили да посветим деня на засяване на цветя, определяне на някои пътеки и почистване.\nНарцисите ни посрещнаха.\nЗапочнахме с разичстването на лозите и конструкцията, на която бяха закрепени или както се оказа след това – конструкцията, която крепяха.\nСъщевременно напълнихме и няколко сандъчета с пръст. Отдолу, за дренаж, наредихме камъчета и малко клечки. Засяхме семена от: петуния, тагетис, пламък, кампанела и латинка. По-късно ще разсадим някои от цветята между лехите, за да предпазват растенията от насекоми и болести. Латинката и петунията ще ползваме и за украса.\nЗасяхме семена на цветя (тагетис и невен) в една от лехите. Цветята и билките са важни за всяка градина и добите градинари им обръщат нужното внимание. В стремежа си да бъдем такива, сложихме и трендафила, който Деси ни даде, от двете страни на входната порта. Като порастне ще радва всеки гост в градината и ще го очарова с цветове и аромат още от входа.\nДо трендафила сложихме и слънчоглед, който да прветства след време пчелите. Засяхме слънчоглед от покълнал слънчоглед на различни места из градината. Ще дойде лято и трябва да има с какво да почерпим и зарадваме пчелите. Съдействието с цялата жива природа е част от земеделското изкуство. В живото земеделие, което изследваме и прилагаме – пчелите са неизменен спътник и помощник. Принципите на живата природа са толкова чудесни и мъдри, човек винаги има какво да научи. Благодарим ти Господи, благодарим ви Светли, напреднали същества, за училището „Земя“, което сте направили по такъв чудесен начин.\nЗасяхме семена от латинка и направо в почвата до коловете на конструкцията за асма пред бунгалото. Така, когато латинката порастне, ще я увием около коловете и ще се радваме на красотата и когато вдигаме поглед нагоре.\nВзехме решение и къде да направим малко езерце (блатце), в което да поканим да живеят жаби. Знаем, че жабите са добри градинари и помагат много в работата по предпазване от вредители по растенията. Жабите ще ни спестят пръскане, а това е важно за нас, защото нямаме почти никакъв опит с приготвянето на био препарати. Мисля, че добре ще се разбираме със жабите. Ще се постараем да им направим хубаво място за живот.\nЛимецът (житото) расте и върви своят път към слънцето. След като се е събудил от зимата в студената и мокра земя – той не се е отказал и условията не са го отказали, дори обратното. Той се е организирал и е задействал импулсите за живот и растеж, вложени от Висшите сили в него. Тръгнал е нагоре, пробил е и вече се радва на слънчевите лъчи. След някой месец ще придаде и плод.\n„Приятен е пътят на ученика във всичките му трудности, защото е път на възлизане.“\nНарцисите ни посрещнаха и изпратиха в този хубав ден.\nКатегории Земеделие Етикети био-динамично земеделие, галерии, градина, градина Вита, градинар, земеделие Навигация в публикациите


Бизнес планиране Мониторинг при изпълнение на бизнес плана\nВ тази част ще разгледаме изпълнението на бизнес плана при управлението на социалните ферми, технологията на техния мониторинг и коригирането им\nИзпълнение на бизнес планаКликнете, за да прочетете\nБизнес плановете трябва да се приемат от мениджърите като средство за по-добро справяне със ситуации, свързани с разпределението на средствата, внедряването на нови продукти, закупуване на ново оборудване, ангажиране на служители, управление на разходите и много други неща, свързани с успешната дейност на компанията.\nИзготвянето на бизнес план от ръководството на компанията е много важно. Плановете се разработват с оглед ръководене на всички процеси в компанията и с оглед на коригиращи действия, ако някои от процесите бъдат преустановени\nНепрекъснатото наблюдение (мониторинг) на работата и сравняването й с това, което е написано в бизнес плана, е най-добрият начин да останете на сцената на успеха.\nСравняването на тези два елемента трябва да се осъществява в края на всеки месец или друг период, за който тези елементи имат измерими резултати.\nКогато мениджърите разработват даден бизнес план, той трябва да бъде много реалистичен и в съответствие с реалистичните прогнози за развитието на бизнеса.\nГрешки в бизнес плановете Кликнете, за да прочетете\nАко допуснете грешки в даден период на изготвяне на бизнес плана, това ще доведе до проблеми в периода на неговото изпълнение и мониторинг.\nНякои от грешките могат да се натрупат още по време на подготовката на бизнес плана. Ето защо мениджърите понякога трябва да правят корекции на бизнес плановете.\nВ някои случаи, бизнесът може да се развива по-бавно или по-бързо от бизнес плана. Това може да се дължи на големите колебания и промени на пазара. В тези случаи, корекциите на бизнес плановете са неизбежни.\nКорекции на бизнес плановете Кликнете, за да прочетете\nКорекциите на бизнес плановете трябва да са малки и да съответстват на новата ситуация на пазара.\nАко постигнатите резултати са много различни от данните в бизнес плана, тогава бизнес планът се счита за неправилен, при неговото разработване има големи грешки или грешна информация. В този случай е по-добре да се разработи нов бизнес план, по-реалистичен и съвместим със ситуацията в компанията и външните условия.


DiVino.Taste 2020 - ОТМЕНЕНО - winebg.info\nDiVino.Taste 2020 – ОТМЕНЕНО\n« Фестивал Дефиле на Младото Вино 2020\nДефиле „Вино и гурме“ в Пловдив 2021 »\nDiVino.Taste 2020 ще се проведе от 27 до 29 ноември – от петък до неделя. За десетото си юбилейно издание най-мащабният и значим форум на българското вино се завръща в центъра на София, в обновената зала 3 на НДК.\n– Най-голямото и значимо изложение на лгаррскоино и техните качествени вина.\n– Дегустации на най-добрите вина произведени в България и разговори с техните създатели.\n– Ценна програма от майсторски класове, лекции и презентации.\n– Възможност за директен контакт между българските винопроизводители от една страна и ресторантьори,\nдистрибутори и крайни клиенти от друга – както от България, така и от чужбина.\n– DiVino.Taste е място за среща на виненото общество в България и контакти с водещи световни експерти.\nЮбилейният 10-и DiVino.Taste ще събере отново всички активни и интересни, и техните най-добри вина под един покрив и ще предложи на широка публика от професионалисти и любители ценна възможност да опознаят пъстрата и богата картина на българското вино.\nВсе повече хора се интересуват и разбират българското вино, винената култура у нас вече е на ниво, професионалистите са по-взискателни, а най-важното е, че българските вина станат все по-добри. Като жива витрина на българското вино и място за среща на цялата винена общност в страната ни, 10-ият DiVino.Taste ще подкрепи и задълбочи тези тенденции. За това ще допринесе и интересната съпътстваща програма от майсторски класове на важни за световното и българското вино теми.\nDiVino.Taste 2020, български винопроизводители, българско вино, зала 3 на НДК\nКатегории Изберете категория Видео Вино (45) Винарски изби (27) Вино (10) Вино и здраве (47) Вино Събития (345) Дегустации (412) Друго за виното (125) за Хората и Виното (48) Култура на виното (193) Сортове, райони, технология (158) Храна и Вино (60)


Трагедията на Диего Марадона - „Либерален преглед“\nНа 10 ноември 2001 г. Диего Армандо Марадона изигра последния си демонстративен мач в Буенос Айрес. За тези, които не са запознати с тази традиция, мачовете в знак на почит са такива, които се играят за почитатели, носталгично настроени фенове, в които приятелите на почитания играч се мотаят спокойно по терена, за да му позволят още един миг слава. Прощаването с Марадона беше изцяло звездно, с участието на светила като Христо Стоичков и Ерик Кантона, както подобава на играч, който някога е бил смятан за най-добрия в света. В разцвета на силите си Марадона можеше да се промушва покрай защитниците с възвишена лекота, но сега, на 41 години, той беше с наднормено тегло, с болни колене и глезени, и се бореше с наркотичната зависимост от почти две десетилетия. Противниковите играчи му се отдаваха, като се отдръпваха, докато той се измъкваше. Този ден той вкара два гола, и двата от дузпи срещу Рене Хигита, бившия вратар на колумбийския национален отбор, който услужи на стария си приятел, като отскочи от пътя на топката. Всеки път, когато тя попадаше в мрежата, Хигита и Марадона се прегръщаха.\nЗа обикновените фенове гледката беше неудобна. Дори за онези от нас, които знаеха в общи линии как Марадона е изпаднал в немилост, това беше шокиращо. През 1980-те години, когато бях в гимназията, Марадона беше моят идол, но по време на прощалния мач, признавам, вече бях изгубил представа за кариерата му. В онези дни беше по-трудно да се следи световният футбол, но това е само частично оправдание. За съжаление именно така често се отнасяме към героите си: с някаква транзакционна любов. Използваме ги. Да го видя в този почетен мач беше напомняне за всичко, което сме му отнели, и не бях единственият, който се чувстваше по този начин. Няколко дни по-късно в Лима, Перу, посетих мой братовчед. При споменаването на прощалния мач на Марадона той изпадна в благоговейно мълчание, а очите му внезапно се насълзиха. „Диего ще умре“, каза той шепнешком, а думите се изсипаха със силата на откритие, сякаш смъртността на Марадона никога не му е хрумвала. По това време братовчед ми беше в медицинския факултет.\nАко ви се струва странно, че студент по медицина може да забрави, че друго човешко същество е подчинено на същите закони на живота и смъртта като всички нас, вероятно не сте видели – може би „преживели“ е правилната дума – Марадона в разцвета на силите му. Четвъртфиналният мач на Аржентина срещу Англия на Световното първенство по футбол през 1986 г. винаги ще се помни с двата гола на Марадона, които, взети заедно, са своеобразна стенограма на неговата гениалност и безразсъдство. Първият, дръзката игра с ръка, е нагла, опортюнистична измама – която по някакъв начин проработи. Вторият му гол, отбелязан минути по-късно, е известен просто като „Голът на века“: зашеметяващ, мързелив спринт от 70 метра с топката, залепена неправдоподобно за левия му крак, докато английските защитници се размятат безпомощно встрани. Емблематичната аржентинска телевизионна реплика обобщава усещането: „Диего, – крещи задъханият диктор, – от коя планета си?“\nПо някакъв начин между отбелязването на този гол, спечелването на Световната купа два мача по-късно и този почетен мач през 2001 г. всичко се обърка. Новият забележителен документален филм на Асиф Кападия, наречен просто „Диего Марадона“ и пуснат през септември по HBO, разказва за случилото се. Филмът, както всички добри документални филми за спорт, само привидно е за спорта: всъщност това е трагична притча, портрет на гения, разкриващ поглед към емоционалната цена на славата и колко лесно може да се изхвърли талантът, независимо колко неземна е дарбата. Филмът ясно показва, че причините за падението на Марадона винаги са били налице; смелото безразсъдство, което го прави успешен, в крайна сметка го осакатява.\nМарадона израства във Вила Фиорито, бедняшки квартал в покрайнините на Буенос Айрес. Отгледан в бедност, той подписва първия си професионален договор на петнадесетгодишна възраст и от този ден нататък издържа семейството си. На двадесет и една години се присъединява към ФК Барселона за рекордна сума. Първата шокираща сцена във филма е от края на престоя му там: младият Марадона се бие на терена и безстрашно се впуска в хаоса. Това е финалът на Копа дел Рей, игран пред очите на испанския крал, но тези спортни подробности едва ли имат значение. Не гледаме футбол, а уличен бой. Бърз монтаж ни отвежда до края на инцидента: Марадона е задъхан, синьо-червената му фланелка е разкъсана по врата, а зад него се вижда стадионът, хилядите хора без лица, които току-що са станали свидетели на тази лудост. Той сякаш не ги забелязва.\nВсъщност документалният филм започва през юли 1984 г., когато Барселона продава Марадона на Наполи (за поредната рекордна сума) и 85 хил. фенове препълват стадион „Сан Паоло“, за да го посрещнат. Нищо в продажбата не е логично: един от най-великите играчи в света (той все още не беше най-великият) е продаден на клуб в най-бедния и най-насилствен град в Италия, на отбор, който е свикнал повече да се бори за да не изпадне, отколкото за трофеи. Нелогичността е загатната още на първата пресконференция, когато един нагъл журналист се осмелява да попита това, което мнозина сигурно са се чудили: Дали местната мафия има нещо общо с финансирането на тази сделка? Младият и красив Марадона за миг се разсейва, преди президентът на клуба Корадо Ферлаино да се намеси и да отхвърли идеята с бурен гняв. Въпреки тези отричания призракът на Камората витае във филма, винаги присъстващ, тъмен и съблазнителен.\nФилмът убедително доказва, че най-голямото спортно постижение на Марадона не е спечелената Световна купа с Аржентина през 1986 г., а двете скудети – шампионатите на италианската вътрешна лига – които той печели с Наполи през 1987 г. и 1990 г., и които разтърсват лигата и разгневяват традиционните сили. Свирепостта, насочена към Наполи и неговите фенове, е израз на националното разделение между Севера и Юга. За Неапол се смята, че е изостанал, че едва ли е част от Италия, а по думите на един коментатор – дори „африкански“ – твърдение, което разкрива част от расизма, който все още тормози футбола днес. По време на мача на Наполи срещу Ювентус в Торино феновете пеят: „Болни от холера! Жертви на земетресението! Никога не сте се мили със сапун! Наполи е гаден! Наполи холера! Вие сте срамът на Италия!“ Марадона, който произхожда от бедняшки квартал, приема този класов подход лично. По-късно във филма го виждаме вкъщи с малката му дъщеря, която все още е с памперси. Тя е с микрофон в ръка, а той я обучава: „Juventus, vaffanculo!“, казва той – „Ювентус, да те шибам!“ – и се радва, когато тя го повтаря. Тази сцена се доближава до същността на неговата дарба. Тя не е просто атлетична, а е в характера му, в предизвикателството му.\nКадрите от терена са зашеметяващи, но по-малките, по-интимни моменти са тези, които наистина изпъкват: виждаме как младият Марадона играе тенис с приятелката си; как се отпуска на семейно барбекю; как води съотборниците си в бойните песни; как се потапя в мислите си, докато около него бушува парти. Фенове се събират на прага на дома му, молят за автографи и снимки, макар че това сякаш не го удовлетворява. Да бъдеш известен означава да бъдеш обречен на уникална самота. Въпреки това неаполитанците, които едва ли могат да разберат късмета си – сякаш градът им е бил посетен от ангел с футболни обувки – го обсипват с маниакално обожание. Медицинска сестра поставя флакон с кръвта на Марадона на светилище в католическа църква. Когато Наполи печели първата си титла, на стената на входа на гробището е окачен транспарант, който се шегува с мъртвите: „Не знаете какво сте пропуснали“.\nВ известен смисъл всички сме го пропуснали: не това, което се е случило на терена, а упадъка на Марадона, който се случва далеч от феновете. Сега, с този филм, всичко е там, точно пред очите ни. Тъй като славата го изморява, той малко напълнява. Виждаме го с местен мафиот да излизат през нощта. Той описва рутината си: след седмичния мач, в неделя, се забавлява до сряда с кокаин, осигурен от приятелите му от мафията; отнема му няколко дни, за да „изсъхне“; играе отново; повтаря. Всичко това изглежда толкова безрадостно. След като през 1989 г. извежда Наполи до първата му (и засега единствена) европейска клубна титла, Марадона иска да бъде преместен. Той е изчерпан и изпада в пълна зависимост. Ферлаино, президентът на Наполи, отказва. „Станах негов затворник“, признава Ферлаино.\nРешаващият момент настъпва по време на Световното първенство по футбол през 1990 г. в Италия. Марадона, който играе за Аржентина и вече е ненавиждан от повечето италиански фенове заради връзката си с презиран клуб, е освиркван навсякъде, където играе. Аржентина се среща с Италия на полуфинала на стадион „Сан Паоло“ в Наполи. За Марадона това е своеобразно завръщане в града, осмиван от останалата част на Италия, затова той кани местните фенове да подкрепят Аржентина вместо него. Мнозина възприемат това като неуважение и когато Аржентина елиминира Италия, Марадона става най-мразеният човек в страната. През следващия сезон, връщайки се в Наполи, той се сблъсква с ярост, каквато не е срещал дотогава. Вече недолюбван, партитата му излизат извън контрол. Скоро след това е хванат в скандал с допинг и проституция, лигата му забранява да играе за повече от година и той се завръща в Аржентина в немилост.\nЗабележителен тук е не мащабът на стремглавото падение на Марадона, а фактът, че той се държи толкова дълго време под такъв силен натиск. Гледайки филма, ние усещаме какво би могло да се случи, ако този изключително надарен спортист беше защитен поне малко от изискванията на славата и от самия себе си. В деня на прослушването си през 2001 г. Марадона взема микрофона и застава пред тълпата, скръстил ръце на гърди, докато те скандират името му. Футболът е най-красивата игра в света, казва той, и нищо от това, което е направил, не бива да се противопоставя на самия спорт. „Допуснах грешки и си платих за тях“. Целият стадион изревава своята прошка, а той прави секунда пауза, преди да продължи. „Но топката никога не е изцапана“.


Интеграционните добавки на хората с увреждания ще се изплащат редовно - inews.bg\nИнтеграционните добавки на хората с увреждания ще се изплащат редовно 06.07 | 16:00\nНеобходимите промени в закона бяха приети единодушно от Националния съвет\nНа днешното си заседание Националният съвет за интеграция на хората с увреждания подкрепи с пълно единодушие проект за промени в Закона за интеграция на хората с увреждания. С тях се уреждат всички нови административни производства за отпускане на месечна добавка за транспортни услуги, информационни и телекомуникационни услуги и обучение. Същият законопроект днес беше приет на първо четене в Народното събрание. Окончателното му гласуване би гарантирало, че хората с увреждания ще получават полагащите им се месечни добавки за социална интеграция без прекъсване.\nМТСП изплащане хора с увреждания интеграционни добавки промяна в закона


Фотьойл като каничка\nЧетв., 14 Февруари 2013 18:11 fortisimo.eu\nПолското мебелно студио WAMHOUSE е автор на изумителния фотьойл “Przelany”. На пръв поглед нестандартната мебел прилича на дигитална творба, но „каничката с разливаща се течност” вхола си е съвсем истинска.\nЧасовник вместо пръстен\nЧетв., 07 Февруари 2013 19:37 fortisimo.eu\nПотребителят на CGSociety – Cyber е разработил проект за механичен часовник, който е във формата на стоманен пръстен. Дисплеят се състои от три халки за часа, минутите и секундите, въртящи се независимо една от друга.\nВт., 05 Февруари 2013 19:09 fortisimo.eu\nЗапочваме с това, че прорезите в Самурайския стол не са визуална илюзия. Краката са наистина прорязани, макар че авторът Сео Янг Муун едва ли е използвал боен меч.\nОблаци в хола\nНед., 03 Февруари 2013 18:46 fortisimo.eu\nМеки облаци в хола. Тази мечта може да се превърне в реалност с мебелната колекция на Dizajno – CIRRUS. Отделните облачета могат да се съчетават в различни композиции и да предлагат удобно място за почивка и забавления.\nСр., 30 Януари 2013 19:00 fortisimo.eu\nСкулптурите на Джонти Хървиц са създадени като пространствени илюзии, които разкриват скритата си красота чрез отражение в огледални фунии.\nСтраница 3 от 92


macOS High Sierra 10.13.4 - Официално окончателно издание - Характеристики, изтегляне и инсталиране - Как да\nМалко след Apple пусна iOS 11.3 за iPhone, iPad si iPod докосвайте, дойде ред на устройствата Mac получавате нова актуализация на операционната система macOS Висока Сиера.\nmacOS Висока Сиера 10.13.4 идва с поредица от корекции на бъгове и бъгове въпроси на сигурността представени в предишните версии и някои много важни новини. Според тези от Appleтова update е фокусиран върху стабилност, производителност si сигурност, оставяйки след себе си нововъведения. Една от новините, които трябваше да присъстват и в двата случая IOS 11.3 и macOS Висока Сиера 10.13.4 съхранява съобщения в iCloud. Забавена характеристика на Apple и на двете операционни системи, въпреки че от известно време присъства в бета версия.\nИма обаче две много важни характеристики. подкрепа Бизнес чат при прилагане пратеник за бизнес потребители в САЩ и подкрепа за външни графични процесори (EGPUs). Много вълнуваща функция за напреднали графики и редактиране на видео.\nВ допълнение към тези нови функции, ние имаме някои прозрения в него сафари, Добавя се способността бързо да се придвижвате най-отвореният / използвания раздел използване на пряк път "Команда + 9", възможност подрежда маркери след името на уеб адреса, нови потребителски предупредителни съобщения се добавят, когато личните данни се използват автоматично Safari Smart Search Field.\nДобавя поддръжка за разговори с бизнес разговори в "Съобщения" в САЩ\nДобавя поддръжка за външни графични процесори (eGPU).\nКоригира проблеми с корупцията на графики, засягащи определени приложения на iMac Pro.\nПозволява денping до най-десния отворен раздел, използвайки Command-9 в Safari.\nАктивира сортирането на отметките на Safari по име или URL адрес, като щракнете с Control и изберете Сортиране\nКоригира проблем, който може да попречи на визуализациите на уеб връзки да се показват в Messages.\nПомага за защитата на поверителността само чрез автоматичното попълване на потребителските имена и паролите, след като ги изберете в поле на уеб формуляр в Safari.\nПоказва предупреждения в полето за интелигентно търсене на Safari при взаимодействие с формуляри за парола или кредитна карта на некриптирани уеб страници.\nПоказва икони и връзки за поверителност, за да обясни как вашите данни ще бъдат използвани и защитени кога Apple функции искат да използват вашата лична информация.\nНовост, за която Apple не казвайте нищо, това е добавяне на тапет "Ink Clouds”На всички модели на Mac. Първоначално беше издаден само за iMac Pro.\nАктуализацията се препоръчва за всички потребители Mac съвместим macOS High Sierra и се предлага в App Store → Updates, Процесът на изтегляне и инсталиране това отнема до 15 минути и рестартира операционната система.\nБизнес чат macOS macOS Висока Сиера macOS Update пратеник сафари\nКак да променя реда на автоматично свързване на Wi-Fi мрежи, запазени на macOS\nUpdate софтуер iPhone si iPad - iOS 11.3 - Функции и инсталация\nOpera пусна безплатна VPN (Opera VPN) за iOS –...\nAirDrop - Услуга за доставка / получаване ...\nДо 9 февруари Apple затворете всички офиси и ...\nApple • Любопитство • macOS • macOS Приложения:\nmacOS Каталина - кош, музика, телевизия, подкаст ...


Контрапротест в защита на директора на СМГ - България | Факти.БГ\n28 Август, 2017 16:33 1 134 4\nМинистерството на образованието задейства процедурата за дисциплинарно наказание на директора на Софийската математическа гимназия (СМГ) Антони Стоянов. Той продължава да отстоява позицията си и отказва да подаде доброволно оставка. В същото време родители на ученици в гимназията организират контрапротести в защита на Стоянов.\nДо откриването на процедурата за дисциплинарно наказание, която може да приключи и с отстраняване на Стоянов, се стигна след проверка на образователното министерство, която установила нарушения, свързани с организацията на учебния процес в гимназията. Директорът има три дни да даде обяснения. След това те трябва да бъдат разгледани от дисциплинарен съвет към Регионалното управление на образованието в София, който да излезе с решение по казуса, обясни пред БНР директорът му Ваня Кастрева.\nКонфликт в СМГ, започна след уволнението на учителката по математика Петя Тодорова. Според директора тя е уронила престижа на училището, след като е дискриминирала ученици от гимназията на състезанието "Европейско кенгуру". Тодорова била в една от оценителните комисии на надпреварата, а според директора до финалния й етап не били допуснати възпитаници на СМГ. Родители не са съгласни с това обяснение, защото ученик от СМГ от нейния клас е победител в националния кръг на "Европейско кенгуру". Учителката атакува уволнението си в съда, а образователното министерство направи проверка на директора.\nВ петък зам.-министърът на образованието Таня Михайлова нарече мотивите за уволнението на Тодорова "граничещи с абсурда", а поведението на директора "недопустимо".\nРодители на няколко пъти изразиха подкрепата си за Тодорова с протести пред училището. Те искат връщането на работа и на още няколко преподаватели, които Стоянов освободил.\nВ понеделник директорът на СМГ отново обяви, че няма да подава оставка, нарушенията в работата му били маловажни, а недоволните от него са много по-малко от родителите, които го подкрепят. За вторник е обявен контрапротест в защита на директора.\nВ писмо до медиите организаторите му - също родители на ученици в гимназията, казват, че досега не са се включвали в спора по молба на Стоянов. Според тях скандалът в СМГ е по-скоро медиен, отколкото реален. Зад директора стояли 54 учители и служители на гимназията, както и преподаватели от други училища.\nПак протест пред СМГ\nУченици и родители отново се събраха на протест пред Софийската математическа гимназия (СМГ). Причината е уволнението на учителката по математика ...\nШефката на регионалното управление на образованието в София Ваня Кастрева призова директора на СМГ Антони Стоянов да подаде оставка във връзка с ...\nДиректорът на СМГ: Няма да подавам оставка\nНяма да подавам оставка, няма никакви основания за това. Това каза в сутрешния блок на БТВ директорът на Софийската математическа гимназия Паисий ...\nДиректорът на СМГ: Как да подам оставка? От 3 г. сме първенци\nПолучих подкрепа от колеги в Софийската математическа гимназия. В нашата гимназия учим децата да сме най-добрите, обаче когато играем по правилата. В ...\nСагата приключи. Уволниха директора на СМГ\nДнес е уволнен директорът на СМГ Антони Стоянов. Новината съобщи на брифинг Ваня Кастрева. Утре ще стане ясно кой ще изпълнява временно ...\n1 09:02 29.08.17\nВерсията на директора-Учителката се е подписала на протокол в който учениците от СМГ не фигурират в класацията за националният кръг на състезанието "Европейско Кенгуру" с което уронва престижа на СМГ. Има други 2 учителки които НЕ са подписали протокола. Версията на учителката - Имало е и друг списък (при друг организатор на състезанието) в който учениците от СМГ са класирани и следователно не са ущетени. Част от учениците (ПЧМГ) се явяват при сдружение "Европейско кенгуру", оглавявано от председателя на националната комисия за състезанието проф. Сава Гроздев, други - при Съюза на математиците в България, ръководен от акад. Петър Кендеров. Там са и учещите в СМГ. Въпрос 1. Ако има 2 списъка на класиране (от два различни организатора) то е възможно по-силен ученик от единият списък да не се класира а пък друг по-слаб ученик от другият списък да се класира. Може би това е с цел да се вкарат за последният кръг повече ученици от ПЧМГ за сметка на по-силните от СМГ. Все пак ПЧМГ е частно платено училище (и учениците от ПЧМГ трябва да се класират-нали си плащат). Въпрос 2. Кой е по-виновен. Има една поговорка: Не виновен който яде баницата а този който я дава. В този смисъл не е ли най-виновно РИО, МОН. Не трябва ли ДА БЪДЕ УВОЛНЕНА Ваня Кастрева (бивш заместник-министъра на образованието и науката и настоящ Началник РИО-София). Именно РИО и МОН позволяват този двоен стандард и гавра с децата !!! Освен г-жа Тодорова май че и\n2 09:05 29.08.17\nИ какви са тези емблематични учители (г-жа Тодорова и г-н Иван Симеонов) които приемат 2 отделни списъка на класъране като чиста монета. Това от математическа гледна точка си е за 2. А пък са математици - значи ни правят на балъци и си въртят далаверката с ПЧМГ !!!\n3 09:08 29.08.17\nЩо се отнася до г-ж Ваня Кастрева то тя е абсолютна политическа номенклатура. още от 1994г се подмазва на всяко правителство и е несменяем началник на инспектората,тя беше зам.министър на образованието 1г при Борисов 2,когато решиха да махат Вазов от учебниците и да учат Робинзон Крузо,да махат турското робство да не се учи...стана скандал,махнаха я и я върнаха пак в инспектората за шеф ! Тя беше върла СДСарка,после от НДСВ,сега е от ГЕРБ.\n4 14:11 29.08.17\nдо XXX Пропуснахте една подробност за учениците на ПЧМГ - освен, че са си платили, ако спечелят призово място няма да им дадат стипендия, защото са от частно училище. Ако може, що да не си спестят излишни разходи от МОН


Решение дали има картел на горивата у нас не се очаква скоро. Това заяви председателят на КЗК Юлия Ненкова.\nТя обясни, че заподозрените фирми в картел на горива са поискали да бъдат изслушани, което според нея ще проточи процеса. Причините по думите на Ненкова са възможността фирмите да представят нови доказателства и фактът, че това не е състезателна процедура. Тя прогнозира още, че до края на това Народно събрание ще бъде приет законът за защита на конкуренцията на второ четене, където се урежда възможността пострадали от картел потребители да получават обезщетение. Например, ако се докаже, че има картел на горивата, за да получи обезщетение пострадалият потребител ще трябва да представи касова бележка.


Обединеното кралство облекчава мерките срещу COVID-19 за Коледа - trafficnews.bg\nОбединеното кралство облекчава мерките срещу CO...\nОт 23 до 27 декември до три домакинства ще могат да се събират в частни домове, църкви и открити обществени пространства\n25.11.2020 13:22 472 0\nЧетирите съставни части на Обединеното кралство се споразумяха за облекчаване на ограниченията срещу COVID-19 за Коледа.\nАнглия, Шотландия, Уелс и Северна Ирландия взимат самостоятелни решения в областта на здравеопазването и предприеха различни подходи за овладяване на пандемията. Сега обаче те се обединиха за общи правила, които ще важат за празниците.\nОт 23 до 27 декември до три домакинства ще могат да се събират в частни домове, църкви и открити обществени пространства. През този период ще бъдат отменени и ограниченията за пътуване.\n„Всички си даваме сметка, че Коледа тази година няма да е каквато е била досега. Всички правителства се съгласихме, че трябва да търсим равновесие между нуждата да опазим общественото здраве и това, че хората искат да бъдат с близките си за този най-важен празник за годината. Ограниченията, които налагаме – само пет дни и три домакинства – са, за да съчетаем нуждата да сме с близките и предпазливия подход“, заяви Майкъл Гоув.\n19.01.2021 00:35 Ресторантите в страната с най-много заразени се пръскат по шевовете СНИМКИ 1116\n19.01.2021 00:31 СOVID кризата в цифри: 570 нови случаи, 82 починали 883\n19.01.2021 00:15 6 знака, че сте готови за нова връзка 227\n17.01.2021 10:15 Пулмолог: 2 млн. българи са срещнали инфекцията, не може вечно да бъдем затворени 90057\n16.01.2021 20:59 Турбо хитове и много алкохол! Ванко 1 купонясва здраво в кръчма в Канада 77946


Зорница Линдарева замени Тачо с богат любовник!БЛИЦ - Новини от България и света\nЗорница Линдарева замени Тачо с богат любовник!\nДжип за 100 000 лева разнежил и посглобил разбитото сърце на низвергнатата от мъжа на Калканджиева моделка\n21 Ноем. 2013, 11:24\nЛиндарева и Тачо в скандалната снимка, която обиколи медиите\nИзкусителката в предизвикателна поза\n
 Нов любовник завъртя скандалната моделка Зорница Линдарева, която омая Стефан Манов и почти разгроми брака му с Жени Калканджиева, научи ексклузивно „ШОУ”. Любовната мъка на тунингованата мадама по Тачо е вече в историята, а парченцата от разбитото й сърце „сглобява” богат бизнесмен, доверяват хора от близкия кръг на изкусителката на женени мъже.

 Новият ухажор на Линдарева се грижи не само за душевния й комфорт, а и за всичко, което може да се купи с парите в банковите му карти, разкриват още хора от приятелския кръг на моделката. Романсът между двамата започнал съвсем наскоро, след като той научил за краха на връзката на Зорница с Тачо. Тяхната одисея пък продължи едва една седмица, след като бойната Жени научи, че

 младият й мъж често отскача до резервен креват

 Наредилата се сред най-красивите жени на планетата Калканджиева побесня от факта, че научила за изневярата не от Тачо, а от бивше гадже на любовницата му. Това разкри самата тя в откровена изповед единствено пред „ШОУ”. Фактът, че мъжът й нямал доблестта да й признае, че е кръшнал, накара Жени да побеснее и в момент на силна емоция и гняв да обяви пред медиите, че слага край на брака си. До развод обаче не се стигна, а само до доброволно изгнание от страна на Тачо, който с наведена глава си би камшика към Испания, където от години живеят родителите му. Независимо от това двете съперници си размениха по няколко задочни медийни плесници в медиите, но накрая искрите, породени от любовния триъгълник, загаснаха. Съдбата на връзката на Тачо и любовницата му се оказа не по-различна и изтля тъй бързо, както горя. След като от фазата на бурна креватна одисея премина в размяна на едносрични писания във Фейсбук, отношенията между прегрешилия Тачо и фаталната му любовница се сведоха до тотална пустош.

 Нахаканата Линдарева претърпя сериозен удар по егото си, тъй като от ефектната по-млада любовница бе поставена в позицията на „прелъстена и изоставена”. Самата тя е признавала пред свои близки, че никак не намира за мъжка постъпката на Тачо, което сериозно я накарало да ревизира „дълбоките си чувства” към него. „Още когато той замина за Испания, въпреки че му влизаше в положението, Зори си каза, че това не е нейният мъж. За нея бе много обидно, че я е заразял да се оправя с медийните атаки към нея

 и се е спасил при майка си и баща си”

 коментира пред „ШОУ” изключително близък приятел на манекенката, който всеки ден след разлъката е бил до нея. Самата Линдарева за пред хората казвала, че се оттегля, докато Жени и мъжът й не се разберат какво ще правят с брака си, но този показен феърплей бил просто прах в очите на публиката. Зорница направо откачала от приказките за изтерзаната и разклатена светска двойка, чието светло бъдеще било поставено на карта от „разбивачката на семейства”. Егоизмът и суетата на силиконовата моделка се оказали по-силни от чувствата й към Тачо и тя решила да не страда дълго, а да потърси други хоризонти. „На нея й писна да се занимава с тези драми около връзката й с Тачо и цялата говорилня около нея. Изкараха я, че търси евтина слава и пиар от цялата история, а това не е така”, обяснява пред вестника на народа източник от обкръжението на кака Зорче, както й казвал синът на Манов и Калканджиева, когато татко му й го оставял да го гледа.

 Точката на кипене дошла с категорично недвусмисления жест от страна на прегрешилия съпруг да блокира профила на любовницата си в социалната мрежа. „Зори е с голямо самочувствие и реши повече въобще да не се занимава с него. Нито му е писала, нито нищо. Накрая призна, че тази връзка е била грешка и вече даже няма чувства към Тачо”, споделя душеприказчица на фаталната моделка. Именно тя бе разкрила пред „ШОУ”, че Линдарева е имала тежък период на потискане на чувствата си към мъжа на Калканджиева, което й докарало здравословни проблеми. „Тя направо се разболя. Всички вече знаят, че навремето страдаше от лека форма на анорексия, която се отключи наново от всичките скандали и злобни изказвания по неин адрес. Беше се свършила направо от тези глупости, но вече е добре и пак си е на килограмите – 57”, разкрива източникът на народното издание.

 Явно действително любовните терзания на манекенката са били повече от кратки, тъй като само месец след разлъката с Манов Зорница си е хванала нова, къде-къде по-апетитна във финансово отношение изгора. Вярна на амплоато си на фамозна изкусителка на богати мъже, Линдарева отново е оплела в мрежите си богат любовник, който давал мило и драго мястото между тунингованите й бедра да е резервирано единствено за него. Низвергнатата от Манов манекенка не пропуснала ярко и гръмко да се изфука пред приятелките си с новото си попълнение. „Имам нов мъж вече и не искам да ме свързват с онзи!

 Тачо беше грешка!

 Това, което съм постигнала със себе си, е наистина много и съм ужасно педантична към мъжете до мен! Стремя се към нещо все по-добро”, заявила самодоволно Линдарева пред ококорените си приятели. И не пропуснала да забие ножа докрай, като дръпнала небрежна тирада как „Тачо като човек и класа е много далеч от нея” и „той и жена му са на друго ниво”. „Зори си го казва в прав текст, че Тачо не може да удовлетвори нейните изисквания, защото тя има високи критерии”, доверява още източник на „ШОУ”, внедрен сред придворните ласкатели на скандалната новоизлюпена звездица.

 Към момента Линдарева пази в тайна името на любовника си и с какво се занимава той, че да може да „удовлетворява високите й изисквания”, но нейните приближени разкриват, че двамата се познавали от доста време. „Над 40 години е, което за Зори е нормално – тя си пада по по-зрели и улегнали мъже. И по-богати, естествено”, коментират нейните приятелки. Въпросният бизнесмен отдавна заглеждал „тунингованата” манекенка, за която наскоро в интернет се появиха шокиращи снимки в стил „преди и след”. Близки на Линдарева разказват, че тя им споделила как нейна позната от школските години решила да я погъделичка грубо и пуснала фотоси от абитуриентската й вечер, където тя е неразпознаваема. Пухкавото и леко невзрачно момиче обаче не останало задълго с тази си визия, тъй като хлабави кесии на ухажори й осигурили впечатляваща трансформация и от грозно патенце тя се превърнала в красив лебед. Това, че новият й любовник няма какво повече да влага във външния й вид обаче, не означава, че редовно не глези манекенката и не се отчита с подаръци. Източници на народното издание доверяват, че той задоволявал всичките й фръцкания и прищевки. „Държи се с нея като принцеса. Доста подаръци й прави и се отнася много галантно. Тя като си хареса един джип, и той моментално го капарира! А става дума за суперлуксозен автомобил – „Range Rover Evoque” последен модел. Похвали ни се, че струва 100 000 лева!”, разкриват довереници на „ШОУ”. И добавят, че здраво хлътналият бизнесмен подарил на отдавнашната си тръпка и екскурзия в Дубай, където съвсем да й изветрее мозъкът от остатъчните вредни мисли за съпруга на Калканджиева. Приближените на фамозната моделка разкриват още, че явно действително новият любовник на Зорница здраво е хлътнал по нея, тъй като хвърлил маса пари за нов апартамент и й падал доземи, молейки я да отиде да живеят там заедно. „Много настоява да се пренесе при него, което показва, че очевидно има сериозни намерения”, издават близки на скандалната манекенка. Дали Зорница Линдарева ще мине под венчило или не, е интересен въпрос. Още по-интересно е обаче докога ще изкара с новата си тръпка и няма ли и той да стане „под нивото й”, когато портфейлът му с времето изтънее...

 Орлин ФИЛИПОВСКИ


Тактически химикалки Coo Yoo - KnivesBG.com\nТактически химикалки Coo Yoo\n#1 Мнение от jose » 17 Ное 2012, 18:56\nНапоследък се запалих по тактическите химикалки.\nИ между другото внесох малко на фирма Coo Yoo.\nАвиационен алуминий 6061-Т6, анодизиран тип 3. Леки удобни. Тегло 40гр.\nДнес за сефте понесох една такава. Отлични впечатления, лека компактна , че и пише по мазно от съвсем новата ми на Boker. Клипса е стоманен , хванат с два торкса за капачката.\nХимикалките се предлагат в много готина водоустойчива и удароустойчива кутия, която може да се ползва за сървайвъл цели.\nНаличните цветове са черно и сиво (гън грей).\nЕто малко доп. снимки\nhttp://www.airsoftpark.com/cooyoo-milit ... -2904.html\nRe: Тактически химикалки Coo Yoo\n#2 Мнение от Hof » 17 Ное 2012, 20:11\nОсвен за купуване и за писане за какво друго се ползва . Какви тактики така да се каже се извършват с нея ? Бих могъл да се шегувам но -не, наистина ми е интерестно какво тактическо има в тази химикалка , каква идея има тук ? Водонепроницаем химикал ? Какво е това ?\nЗначи отивам в гората на спец мисия да кажем да бера боровинки. Слагам си в една кутия тактикл химикала , в друга непромокаема , куршумонепробиваема си слагам тефтера с не до там важни неща и сетне ? какво може да се случи след това че да не се чуствам като идиот . Пак повтарям не се шегувам , просто ми е много любопитна идеята.\nПоследно промяна от Hof на 17 Ное 2012, 20:18, променено общо 1 път.\n#3 Мнение от iivetsa » 17 Ное 2012, 20:17\nТактиката е да я внесеш на места ,където са забранени ножове и други оръжия,и в случай на нужда да я забиеш на някой във врата !Иначе и на мен са ми смешни подобни определения\n#4 Мнение от BorisPetrov » 17 Ное 2012, 20:44\nНикой не пита за Джотеррчетата или Паркерите\nАз тях предпочитам - по-стилни са и ако стомана - разликата е никаква\n#5 Мнение от Djigit » 18 Ное 2012, 02:19\nТактическото им приложение е че са много здрави, машинно текстурирани да са стабилни в ръката и да не се приплъзват и поне единият връх да е сравнително остър. Целта на това е да се използват като кобутан при самозащита, но и да са ненатрапчиви за средностатистическия човек\nЕто една книжка с техники:\nhttp://www.scribd.com/doc/3062541/Offic ... -56-inches\nКолко е ефективно не мога да кажа, аз бих предпочел телескопична палка за такива цели.\n#6 Мнение от jose » 18 Ное 2012, 10:23\nEто малко и нагледно...\nTactical Pen Self Defense (like Kubotan, Yawara, Pocket Stick, Koppo, ...)\n#7 Мнение от morbili » 18 Ное 2012, 11:32\niivetsa написа: !Иначе и на мен са ми смешни подобни определения\nРегистриран на: 16 Яну 2010, 20:49\nСвържи се с NeoPrint\n#8 Мнение от NeoPrint » 18 Ное 2012, 13:50\nАз пък искам една такава (сива) просто защото ме кефят. Остава само да измисля финансирането...\n#9 Мнение от jose » 18 Ное 2012, 17:18\nNeoPrint написа: Аз пък искам една такава (сива) просто защото ме кефят. Остава само да измисля финансирането...\nЗа форума има отстъпка , знаете\n#10 Мнение от iivetsa » 18 Ное 2012, 17:20\nДали ще влезе в дупката на фетбой,предвидена за нормални химикалки??\n#11 Мнение от jose » 18 Ное 2012, 19:37\nToку що я пробвах на моя фетбой\n#12 Мнение от iivetsa » 18 Ное 2012, 22:04\nЗначи скоро ще мушна една и в моята чанта !\n#13 Мнение от magnus » 19 Ное 2012, 11:20\nС идеята да се запълнят всички дупки, джобчета, преградки, моли съвместими каишки окичени с допълнителни калъфи пълни с други допълнителни джаджи, външни велкро лепенки... и тия на пръв поглед малки чанти почват доста да тегнат, ако не внимава човек и се вманиачи. Като се разтовари за пране, чак тогава се сеща човек за някои от т.нар. едц-та, че и ги е носил биля .\n#14 Мнение от Bradley » 19 Ное 2012, 11:50\nвъв връзка с това и горните изказвания, че част от хората не разбирали какво им е тактическото и са им смешни подобни определения - ми то и 2/3 от нещата на макспедишън дето ги носите ги рекламират като тактикъл заради безкрайните моли съвместимости ама си ги носите и бучкате във всяко отделение по нещо - ей така да не седи празно\n#15 Мнение от Hof » 19 Ное 2012, 12:17\nЯсно. Имаше един филм , стара класика с Ал Пачино , забравих му името там един откачалник с една химикалка наръга отвсякаде един голем мъж , химикалката или молива беше обикновен май, но самите действия бяхя така да се каже тактически В дадения случай имаме тактическа химикалка за нетактически действия . Забавно е . Всичко в крайна сметка се свежда към това да продаваш намерения . Западна теология .


Българските грации демонстрираха класа на старта на световното първенство по художествена гимнастика - Арена Армеец град София\nБългарските грации стартираха в последния поток от първия ден на световното първенство по художествена гимнастика.\nИ трите ни гимнастички започнаха с обръч като първи уред. Боряна Калейн, която бе първа от българките под номер 12, получи най-висока оценка 19.050, Катрин Тасева, която бе под номер 16, бе оценена с 18.850, а Невяна Владинова получи 18.700, което й дава най-малък шанс да попадне във финала. Това отреди второ място в отборното класиране за българките след първия уред с обща оценка от 56.600.\nПред нашите момичета към момента са единствено рускините.\nУтре програмата продължава отново с квалификациите на обръч и топка, като българките са във втория състезателен поток, който стартира от 12:10.\nФиналите на двата уреда са утре вечер от 20:00 – 20:30 (обръч) и 20:35 – 21:05 (на топка).\nКатрин Тасева заяви пред БНТ, че се радва за второто място на тима ни в отборното класиране и пожела на себе си и останалите грации подобно представяне на Световното първенство по художествена гимнастика и през утрешния ден в “Арена Армеец”.\nЕто какво каза Тасева:\n“Наистина да е имало смисъл в това цялото късане на нерви и се моля да продължи така Световното, както го започнахме. Аз въобще не съм погледнала класирането. Изцяло съм концентрирана върху това, което се случва на терена и върху съчетанията. Въобще не погледнах нито оценката си, нито класиране, но сега от вас разбираме, че сме втори. Чудесно, засега.\nНормално е да има някакво напрежение, все пак е доста отговорен форум. Мисля, че ще се справим, защото и трите сме много силни. Подкрепяме се страшно много и вярвам, че ще успеем”.\nБоряна Калейн: Нямам думи да опиша преживяното\nБоряна Калейн получи най-висока оценка от българките на обръч днес, на Световното първенство по художествена гимнастика. Дебютанката на Мондиала беше много развълнувана от представянето си.\nАз съм доста критична към себе си, така че почти винаги критиките са повече. Разбира се, можех да направя много повече днес, но съм доволна, че бях спокойна и успях да си изиграя съчетанието без груби грешки. Винаги може и по-добре като цяло”, каза Калейн.